**Cyngor Cymuned Glantwymyn**

**Nos Iau, 28ain o Chwefror 2019**

**19:15 Presennol:** Cynghorwyr: Dafydd E Evans (Cadeirydd), Deryck Lewis, William N Owen, Gareth Owen, Gwen Lloyd, Aled Griffiths, Gareth Jones, Elwyn Vaughan, Paul Hughes, Gwyn Jones

**19:16 Ymddiheuriadau:** Gwenfair Davies, Sion Ifans, Geraint Wigley, Huw Williams, Iwan P Jones,

**19:17 Datganiadau o ddiddordeb**

Elwyn Vaughan, (Cynllunio) Paul Hughes (Tendro)

**19:18 Cyflwyno a derbyn cofnodion cyfarfod y 31ain o Ionawr 2019**

Cynigiwyd bod y cofnodion yn gywir gan Paul Hughes ac fe’i heiliwyd gan Gareth Jones.

**Materion yn codi o’r cofnodion –** dim

**19:19 Cynllunio**

**19:1** Derbyniwyd cais cynllunio ar gyfer dymchwel estyniad a chodi estyniad newydd yn ei le, 2 Aelybryn, Ceinws, Machynlleth 19/0292/HH

Cynigiwyd gan Gareth Owen y dylid derbyn y cais. Fe’i heiliwyd gan Paul Hughes.

**19:20 Eitemau i’w talu a materion ariannol**

**20:1** Cynigiodd Gareth Owen y dylid ail-hysbysebu am dendrau torri gwair mynwentydd. Cytunwyd y dylid gosod hysbyseb fer yn y Blewyn Glas gan ddweud i gysylltu â Dafydd Evans am fwy o fanylion. Pwysleisiwyd pwysigrwydd gwirio manylion yswiriant yn y cychwyn cyntaf.

**20:2** Cynigiodd Dafydd Evans y dylid defnyddio cwmni Whittingham Redell ar gyfer trefnu PAYE y clerc newydd gan na fyddai Powys yn gallu gwneud tan y flwyddyn ariannol newydd, ac y byddai defnyddio’r cwmni sydd yn gwneud gwaith yn barod i’r yn hwyluso’r gwaith ar gyfer yr Awdit,mewnol ac y gweithredu yn unol â gofynion yr adroddiad er bod y cwmni’n codi ffi am wneud. Cynigiwyd gan Aled Griffiths y dylid derbyn y cais. Fe’i heiliwyd gan Gwen Lloyd.

**20:3** Derbyniwyd siec am £45.00 gan fynwent Darowen ar gyfer good carreg goffeb. Cynigiodd Aled Griffiths y dylid holi Stephen ynghlŷn ag adolygu’r system bres. Nododd Dafydd Evans mai CCG yw’r cyngor rhataf o ran prynu plot. Cynigiodd Gaeth Owen y dylid anfon llythyr at Dilwyn Rees yn gofyn iddo ryddhau’r manylion.

**20:4** Nododd Dafydd bod ffurflenni ar gyfer bancio dros y ffôn wedi cyrraedd ac y byddai’n symud ymlaen gyda hynny gynted ag y bydd modd.

**20:5** Cynigiodd Dafydd Evans y dylid prynu llyfr canllawiau i’r glercod gan Un Llais Cymru. Fe’i eiliwyd gan bawb.

**20:6** Cytunwyd gan bawb y dylid adnewyddu aelodaeth PAVO

**19:21 Adroddiadau’r Cynghorwyr**

**21:1** Adroddodd Gareth Jones ei fod wedi mynychu dau fforwm i gleifion. Cafwyd sicrwydd gan Fwrdd Hyfforddi Iechyd Powys na fyddai niferoedd y staff yn disgyn dan y nifer sy’n ofynnol i ateb y 7,000 o gleifion. Pwysleisiwyd pa mor bwysig yw i bawb lenwi’r ffurflen berthnasol yn y Blewyn Glas. Bydd cyfarfod i’r cyhoedd yng Nglantwymyn i ddilyn.

**21:2** Adroddodd Dafydd Evans ei fod wedi mynychu cyfarfod i lywodraethwyr y tair ysgol. Bydd yr ysgolion yn esiamplau o ran arfer da i ysgolion eraill o ganlyniad i adroddiad canmoladwy dros ben gan ESTYN a bydd y penaethiaid yn mentora mewn ysgolion eraill.

**21:3** Cafwyd cyflwyniad am y Cwricwlwm Newydd a ddaw i rym yn 2020. Ceir pwyslais ar dechnoleg i ateb gofynion y byd modern. Nodwyd nad oedd dim golwg o arian i gynnal y newidiadau hyn.

**21:4** Mynegwyd pryder gan Dafydd Evans ynghylch y diffyg cynnydd o ran y gwellliannau i Ysgol Glantwymyn. Ategwyd hynny gan Aled Griffiths gan y byddai’r plant yn colli allan o ran cyfleoedd awyr agored yn ystod yr haf. Er bod sicrwydd wedi’i gael bod y tendrau wedi mynd allan, darganfuwyd gan Paul Hughes nad oedd hyn wedi digwydd eto. Bydd Elwyn Vaughan yn ymchwilio i’r mater.

**19:22 Gohebiaeth**

**19:23 Unrhyw fater arall**

**23:1** Tynnwyd sylw gan Gareth Owen at feicwyr yn Llanwrin yn gadael ysbwriel ar eu hôl, (yn enwedig yng nghilfan Mathafarna) a defnyddio iaith anweddus. Penderfynwyd monitro’r sefyllfa gan geisio darganfod pwy yw’r beicwyr.

**23:2** Nododd Gareth Jones y dylid anfon munudau cyfarfod mis Ionawr i’r Blewyn Glas.

**23:3** Dywedodd Deryck Lewis fod yr ysbwriel wedi cael ei glirio o’r gilfan rhwng Cwmlline ac Aberangell gan y Cyngor Sir ond bod rhagor o ysbwriel wedi cyrraedd erbyn y diwrnod gan olygu bod y cyflwr felly yr un fath. Awgrymwyd y dylid anfon llythyr at Dilwyn Rees.

**23:4** Nododd Aled Griffiths fod coeden ar lawr ger Nant y Cyff ar yr hen ffordd i Aberangell. Cysylltir ag Adran y Priffyrdd.

**23:5** Nododd Dafydd Evans y byddai’r clerc yn mynychu dau gwrs sy wedi cael eu hargymell gan Un Llais Cymru. Awgrymodd Aled Griffiths y byddai’n fuddiol i ofyn i Stephen rannu o’i brofiad ynglyn â chreu systemau ac ati ac y dylid trefnu cyfarfod i Stephen a’r clerc, gan dalu i Stephen am ei waith. Eiliwyd hyn gan bawb. Bydd Dafydd Evans yn cysylltu â Stephen.

**Caewyd y cyfarfod am 8.20**

**Cynhelir y cyfarfod nesaf nos Iau, 28ain o Fawrth am 7.30yh.**

**Cyfarfod Ymddiriedolaeth y Melinau Gwynt**

**Marerion yn codi o gofnodion mis Ionawr –** Sylwodd Jones y dylid newid dyddiad siec coll Stephen Tudor sef siec rhif 246 i 28/6/**18.**

Cafwyd gair i ddiolch gan Stephen am y cyfraniad at lwybr y fynwent.

Cafwyd cais gan Mrs Breese Ffriddfawr am gyfraniad tuag at wibdaith flynyddol y Cylch Llenyddol Bro Ddyfi sy’n cynnwys 11 aelod o Gemaes. Cynigiwyd gan Aled Griffiths y dylid rhoi £110. Fe’i heiliwyd gan Gwyn Jones.

Awgrymodd Paul Hughes y dylid cysylltu â Michelle PAVO i ofyn am ganllawiau ar gyfer gwariant gronfa’r melinau gwynt.

Caewyd y cyfarfod am 8.30

**Cynhelir y cyfarfod nesaf nos Iau, 28ain o Fawrth .**